Diari Oficial de la Generalitat Valenciana


Sumari del DOGV 3482, del 27-04-1999 (1999/3694)

ORDRE de 15 d'abril de 1999, de la Conselleria d'Ocupació, Indústria i Comerç, per la qual es modifica l'Ordre de 6 d'octubre de 1997, de desplegament del Reglament Orgànic.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/04/15/(1)/dof/vci/html**

### Dades del document

Número de DOGV
:   3482

Data del DOGV
:   27-04-1999

Secció del DOGV
:   I. DISPOSICIONS GENERALS

Número del document
:   1999/3694


Data del document
:   15-04-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * Conselleria Ocupació, Indústria i Comerç
    * administració regional
    * legislació
    * reglament intern

ORDRE de 15 d'abril de 1999, de la Conselleria d'Ocupació, Indústria i Comerç, per la qual es modifica l'Ordre de 6 d'octubre de 1997, de desplegament del Reglament Orgànic. [1999/M3694]
  
Per mitjà del Decret 34/1997, de 26 de febrer, del Govern Valencià, s'aprova el Reglament Orgànic i Funcional de la Conselleria d'Ocupació, Indústria i Comerç, com a conseqüència de les noves competències atribuïdes pel Decret 4/1997, de 26 de febrer, del president de la Generalitat Valenciana.
  
Per a desplegar l'indicat reial decret, per mitjà de l'Ordre de 6 d'octubre de 1997 es determinen les funcions que correspon exercir als serveis i unitats equivalents que componen l'estructura de la Conselleria d'Ocupació, Indústria i Comerç.
  
L'enllestiment del procés de transferències a la Generalitat Valenciana de les funcions atribuïdes a l'Institut Nacional d'Ocupació va provocar la modificació del Reglament Orgànic i Funcional de la Conselleria mitjançant el Decret 115/1998, d'1 de setembre, en el qual es va crear la Direcció General per a la Coordinació de les Transferències de l'Institut Nacional d'Ocupació. Culminada esta etapa, transferides les competències mitjançant el Reial Decret 2.673/1998, d'11 de desembre, i assignades les dites competències pel Decret 12/1998, de 29 de desembre, del president de la Generalitat Valenciana a la Conselleria d'Ocupació, Indústria i Comerç, mitjançant el Decret 6/1999, de 26 de gener, del Govern Valencià, es procedix a una nova modificació de l'estructura orgànica, per la qual cosa es fa necessari revisar l'Ordre de 6 d'octubre de 1997 indicada.
  
Pel que s'ha exposat, de conformitat amb allò que s'ha establit en l'article 71 de la Llei 5/1983, de 30 de desembre, de la Generalitat Valenciana, i després de l'informe previ de la Conselleria d'Economia, Hisenda i Administració Pública,
  
ORDENE
  
Article 1
  
Es modifica l'article 5 de l'Ordre de 6 d'octubre de 1997, de la Conselleria d'Ocupació, Indústria i Comerç, que queda redactat amb el següent text:
  
"Article 5. De l'Àrea de Formació Professional
  
1. L'Àrea de Formació Professional s'estructura en els següents serveis:
  
a) Servei de Planificació i Avaluació.
  
b) Servei de Programació i Coordinació.
  
c) Servei de Coordinació de Centres.
  
2. Al Servei de Planificació i Avaluació correspondrà l'exercici de les següents funcions:
  
a) Planificació de la Formació Professional Ocupacional i Contínua.
  
b) Ordenació docent, disseny curricular, elaboració i actualització de mitjans didàctics, metodologia de programes de Formació Professional Ocupacional i Contínua, i també la coordinació del sistema de Formació Professional i Contínua amb el sistema de Formació Professional Reglada, establint els oportuns mecanismes de revalidacions. Disseny de sistemes d'obtenció de certificats de professionalitat o aptitud d'acord amb la normativa vigent.
  
d) Redacció i tramitació de propostes de disposicions normatives i convenis de col·laboració en matèria de formació professional ocupacional i contínua.
  
e) Elaboració d'estudis sectorials i comarcals i la seua divulgació.
  
f) Establiment de criteris per a l'avaluació de les accions de Formació Professional Ocupacional i Contínua.
  
g) Elaboració d'informes i propostes de resolució relativa als recursos ordinaris i extraordinaris interposats i tramitant els procediments d'ofici derivats d'incompliments.
  
h) Establiment de mesures adreçades a la inserció dels alumnes d'accions de Formació Professional Ocupacional.
  
i) Establiment i gestió d'un sistema d'informació als usuaris sobre la programació de cursos de Formació Professional Ocupacional i Contínua, incloent-hi la gestió de candidats als cursos.
  
3. Al Servei de Programació i Coordinació correspondrà l'exercici de les següents funcions:
  
a) Programació, gestió econòmica i pressupostària, control administratiu i inspecció tècnica de les accions formatives de formació professional ocupacional i contínua impartides a través de centres col·laboradors.
  
b) Definició dels programes i objectius que servixen de marc d'actuació per al desenrotllament de les distintes línies pressupostàries.
  
c) Homologació de centres col·laboradors i les seues especialitats.
  
d) Definició de criteris de gestió i coordinació amb les unitats territorials per a la seua aplicació.
  
4. Al Servei de Coordinació de Centres correspondrà l'exercici de les següents funcions:
  
a) Programació, gestió econòmica i pressupostària, control administratiu i inspecció tècnica de les accions formatives de Formació Professional Ocupacional i Contínua impartides amb mitjans propis.
  
b) Coordinació de les accions formatives que es realitzen en centres propis i també de la gestió logística, recursos humans i materials, inventaris i nous projectes.
  
c) Programació, gestió econòmica i pressupostària, control administratiu i inspecció tècnica de les accions de les escoles taller i cases d'oficis."
  
Article 2
  
Es modifica el títol I de l'Ordre de 6 d'octubre de 1997, de la Conselleria d'Ocupació, Indústria i Comerç, per addició d'un nou capítol VII , amb el següent contingut:
  
"Capítol VII
  
De la Direcció General d'Intermediació Laboral
  
Article 8 bis). De l'Àrea d'Intermediació i Orientació
  
1. L'Àrea d'Intermediació i Orientació s'estructura en els següents serveis:
  
a) Servei d'Intermediació Laboral.
  
b) Servei de Coordinació d'Oficines d'Ocupació.
  
2. Al Servei d'Intermediació Laboral correspondrà l'exercici de les següents funcions:
  
a) Coordinació i desenrotllament de les funcions sobre inscripció i registre de sol·licitants d'ocupació i l'obligació dels treballadors de comunicar la terminació del contracte de treball.
  
b) Coordinació i desenrotllament de les funcions relatives a l'obligació dels empresaris de registrar o comunicar els contractes laborals i de comunicar la terminació del contracte de treball
  
c) Procediment d'emissió d'informe o autorització d'agències de col·locació, en els casos que siga procedent.
  
d) Registre de contractes.
  
e) Ofertes i sol·licituds d'ocupació.
  
f) Ordenació i control en matèria d'intermediació laboral.
  
g) Elaboració d'estadístiques per al seguiment de les ofertes d'ocupació i de les ocupacions en coordinació amb altres ens o organismes.
  
h) Desenrotllament d'accions d'informació i orientació professional dels desocupats.
  
i) Programació, gestió econòmica i pressupostària, control administratiu i inspecció tècnica de les accions d'informació, orientació i d'altres mesures complementàries.
  
j) Prospecció de necessitats de qualificació als mercats de treball en col·laboració amb altres departaments de la Generalitat Valenciana, entitats i organismes.
  
3. Al Servei de Coordinació d'Oficines d'Ocupació correspondrà l'exercici de les següents funcions:
  
a) Coordinació de la gestió administrativa, economicopressupostària i d'assumptes generals de les oficines d'Ocupació.
  
b) Organització i gestió economicoadministrativa de la direcció general.
  
c) Coordinació de la informació en matèria d'intermediació laboral.
  
d) Qualsevol altra funció de caràcter tecnicoadministratiu i de gestió que se li atribuïsca."
  
Article 3
  
S'afig un nou article 13 al títol II de l'Ordre de 6 d'octubre de 1997, de la Conselleria d'Ocupació, Indústria i Comerç, amb el següent contingut:
  
"Article 13: Dels Serveis Territorials d'Intermediació Laboral
  
Als Serveis Territorials d'Intermediació Laboral els correspondrà, en el respectiu àmbit territorial, la gestió i l'execució de les funcions derivades del marc legal vigent i de la política de la direcció general i dels seus programes d'actuació, en matèria d'intermediació laboral."
  
DISPOSICIÓ FINAL
  
Única
  
La present ordre entrarà en vigor el dia de la seua publicació en el Diari Oficial de la Generalitat Valenciana.
  
València, 15 d'abril de 1999
  
El conseller d'Ocupació, Indústria i Comerç,


Còpia Permalink ELI